PATVIRTINTA

Turgelių „Aistuvos“ gimnazijos

direktoriaus

2017-05-11d. įsakymu Nr. V1-73

TURGELIŲ „AISTUVOS“ GIMNAZIJOS ILGALAIKIŲ PLANŲ RENGIMO TVARKOS APRAŠAS

1. BENDROSIOS NUOSTATOS
2. Kiekvienas mokytojas rengia dėstomo dalyko ilgalaikius planus, vadovaudamasis vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 (pakeitimas 2013 m. liepos 12 d. įsak. Nr. V-654), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK- 2433, gimnazijos metodinės tarybos bei metodinių grupių nutarimais.
3. Dalyko ilgalaikis planas - tam tikro dalyko mokinių mokymosi organizavimo per metus numatymas, apimantis ilgalaikius ugdymo tikslus, kylančius iš klasės situacijos, stambius darbo etapus, laiko paskirstymą, mokymosi rezultatus, tam tikrų priemonių pasirengimą bei dalykų integraciją.
4. Dalyko trumpalaikis planas - detalizuotas artimiausio etapo darbų planavimas.
5. Pamokos planas - detalus vienos pamokos darbo planavimas.
6. Planavimo būtinumas:
   1. darbo planavimas privalomas kiekvienam mokytojui;
   2. ilgalaikis planas privalomas kiekvienam mokytojui;
   3. trumpalaikis planas rekomenduojamas;
   4. pamokos planas rekomenduojamas;
   5. pirmus dvejus metus dirbantis mokytojas arba mokytojas, dėl kurio pamokų kokybės kyla klausimų, turi rengti trumpalaikius bei pamokos planus, jei trumpalaikiam plane pamokos suplanuotos itin detaliai, atskirų pamokų planų rašyti nebūtina.
7. Ilgalaikiai planai, trumpalaikiai planai bei pamokos planai turi derėti tarpusavyje.
8. ILGALAIKIŲ PLANŲ RENGIMO TVARKA
9. Ilgalaikiai planai turi derėti su:
   1. gimnazijos intelektualine, materialine, technologine baze;
   2. atskiros klasės situacijos analize, klasės ir mokinio pasirengimo lygiu, psichofizinėmis galiomis;
   3. pasirinktais vadovėliais, mokymo priemonėmis.
10. Ilgalaikiame plane numatomas tam tikras pamokų rezervas. 3 pamokų rezervas numatomas, jei dalyko dėstymui skiriamos 1-2 savaitines pamokos, 4-5 pamokų rezervas numatomas jei dalyko dėstymui skiriamos 3-4 savaitines pamokos, 6-8 pamokų rezervas numatomas, jei dalyko dėstymui skiriamos 5-6 savaitines pamokos.
11. Rezervinės pamokos planuojamos metams, jų skaičius nurodomas ilgalaikio plano pabaigoje.

1. Ilgalaikiuose planuose turi būti vieta pastaboms, kurios pildomos visus mokslo

metus. Pastabose mokytojai nuolat fiksuoja ir analizuoja informaciją apie mokinius, mokinių grupę, klasę, ja vadovaudamasis koreguoja ugdymo procesą.

1. Ilgalaikio plano turinio išdėstymas pateikiamas 1 priede nurodytoje lentelėje (pateiktos grafos privalomos visiems).
2. Ilgalaikių planų stulpelius galima papildyti, atsižvelgiant į dalyko specifiką, susitarus metodinėje grupėje.
3. Ilgalaikių planų pradžioje turi būti nurodyta:.

14.1.valandų skaičius;

14.2.vadovėliai ir kitos mokymo(si) priemonės

14.3. tikslai – suderinti su atnaujintomis Bendrosiomis programomis, išsilavinimo standartais, bei mokyklos tikslais. Tai aiškūs glausti teiginiai, ko mokytojas tikisi pasiekti. Šiais teiginiais išreiškiami gana platūs apibendrinti ketinimai.

14.4.uždaviniai – ketinimai nusakomi konkrečiai, pamatuojamais teiginiais, rodančiais laukiamus mokinių mokymosi rezultatus artimiausiu metu (pamokų cikle/pamokoje).

14.5.temos , potemės, atsižvelgiant į atnaujintas Bendrąsias programas ir išsilavinimo standartus;

14.6. integracijos galimybės

14.7. nuostatos

14.8. mokymasis mokytis

14.9. vertinimas

* 1. . klasės situacijos analizė.

15. Ilgalaikiuose planuose turi atsispindėti lavinami esminiai mokinių gebėjimai, pasiekimai, mokymo(-si) metodai, integraciniai ryšiai, vertinimas, vertinimo būdai, atsiskaitymo formos, naudojama literatūra, kompiuterinės programos, garso, vaizdo ir kt. medžiaga. Rengdamas ilgalaikius planus dalyko mokytojas įvertina kiekvieno mokinio pasiekimus , motyvaciją ir individualius poreikius. Į tai atsižvelgia planuodamas ugdomąją veiklą.

1. Mokytojas privalo naudotis ilgalaikio plano struktūra, kuriai pritarta tam tikroje metodinėje grupėje .
2. Tikslų numatytų kontrolinių darbų laiką ugdymo proceso metu derina klasėje dirbantys mokytojai.
3. BAIGIAMOSIOS NUOSTATOS
4. Ilgalaikio plano struktūra (1 ir 2 priedai) svarstoma ir suderinama kiekvienoje metodinėje grupėje.
5. Kiekvienų mokslo metų pradžioje, iki rugsėjo 1 d., dalykų ilgalaikiai planai aprobuojami metodinės grupės susirinkime.
6. Ilgalaikiai planai derinami su direktoriaus pavaduotoju

ugdymui iki rugsėjo 5 d.

21. Dalykų  ilgalaikius planus tvirtina gimnazijos direktorius.

22. Ilgalaikiai planai per mokslo metus:

22.1.detalizuojami trumpesniems laikotarpiams (temos/pamokų ciklams), pagal susitarimą metodinėse grupėse .

22.2. atspindi diferencijavimą, integravimą, mokymosi pažangą;

22.3. numatomi pamokų uždaviniai, siektini gebėjimai, mokymosi veikla.

22.4. detaliųjų planų turinio išdėstymas pateikiamas 2 priede.

25. Metodinės grupės aprobuotą ir direktoriaus pavaduotoju ugdymui suderintą ilgalaikį planą/variantą ( spausdintą arba elektroninį) mokytojas privalo turėti savo darbo vietoje, juo naudotis bei prireikus pateikti gimnazijos administracijai ar gimnaziją vizituojantiems specialistams..

PRITARTA:

Metodinės tarybos

2017-04-27 d. posėdžio nutarimu

protokolo Nr. M2-4

Priedas Nr.1

**Ilgalaikio plano turinio schema**

|  |  |  |  |  |  |  |
| --- | --- | --- | --- | --- | --- | --- |
| **Pamokos Nr.** | **Data** | **Tema** | **Valandų skaičius** | **Integracija** | **Programos pritaikymas** | **Pastabos** |
|  | Įrašomi mėnesiai ir/ar savaitės | Tema parašyta paryškintai, rašomos potemės. | Nurodomos prie temos | Integruojamų temų pavadinimas |  |  |

Priedas Nr. 2

**Detaliojo plano turinio schema**

|  |  |  |  |  |  |  |
| --- | --- | --- | --- | --- | --- | --- |
| **Data, pamokų skaičius** | **Temos, potemės** | **Pamokų uždaviniai** | **Mokymo ir lavinimo metodai** | **Laukiami rezultatai** | **Vertinimas** | **Pastabos** |
|  |  |  |  |  |  |  |